Subject: [Liturgia] középeurópai találkozó himnusza

From: Verbényi István <[email-masked]>
Date: Sun, 10 Aug 2003 10:35:15 +0200

Kedves Listatagok!

Kérlek benneteket, tegyétek magatokévá a nellékelt felhívást. Ezt már a kántoroknak is elküldtük.

Felhívás Szent István király ünnepének méltó ünneplésére!

Erre az ünnepre számos zarándok érkezik külföldről, és a Bazilika előtti ünnepi misén felhangzik a kórus vezetésével a Középeurópai Találkozó himnusza is magyar nyelven. Mind a nyolc nyelven elkészült ez a himnusz. Nagy mennyiségű kotta és a litánia is kiadásra került magyar nyelven a Krisztus Európa reménye c. füzettel együtt. Bizonyára már minden templomba, plébániára eljutott a püspökségekről.

A listatagokat arrakérjük, hogy a maguk hatáskörében tegyenek meg mindent, hogy a himnusz ismert legyen a hívek előtt, paptestvérünk templomában. Kántorukkal beszéljék meg, és tanítsák meg ezt a himnuszt. Nem nehéz és orgonakíséret is van hozzá F dúrban. (Ha a nehézségi fokot jelezni akarom, a Hozsanna énekek stílusában, és nehézségi fokában készült.)

Saját templomainkban is énekeljük, s ezzel tegyük még szebbé az ünnepet és még tudatosabban tudunk bekapcsolódni a közös imádságba. Érdemes az egyes országok vasárnapjain is énekelni. Ne felejtsük el, hogy ez egy himnusz, legyen lendületes. Remélhetőleg a rádió és a TV katolikus adásai is bemutatják, amit már - tudomásom szerint a környező országokban énekelnek.

Augusztus 24-én Magyarországért imádkoznak a Középeurópai országok hívő közösségei.

Bízva az együttműködésben és a sikerben:
Verbényi István
Magyar Liturgikus és Egyházzenei Intézet