Subject: [Liturgia] Megkésve?

From: Ilyés Zsolt <[email-masked]>
Date: Fri, 12 Mar 2004 21:39:15 +0100

Tisztelt listatagok!

Már régóta szeretnék én is hozzászólni, megosztani gondolataimat, de bokros teendoim miatt eddig nem volt rá lehetoségem. Most is úgy irok, hogy még vagy 30 levelet el sem olvastam, de attól tartok, hogy mire lesz idom végre végigolvasni, már rég nem lesz téma az, amirol irni szeretnék.

Eloször is örömemet szeretném megosztani. Nagyon örülök annak, hogy van fórum, ahol kérdéseinkrol nyiltan és szabadon tárgyalhatunk, s ráadásul többé-kevésbé nyiltan és oszintén. Az még nagyobb örömem, hogy úgy érzem, hogy mindenki igyekszik kerülni egymás sértegetését.
Köszönöm mindenki hozzászólását, véleményét, máris nagyon sokat tanultam belolük. S hogy ne nyújtsam hosszúra, máris vágnék én is a témába:

1. Kezdem a már sokat boncolgatott kérdésekkel: "Lehet-e gitáros ének, gitár a liturgián? Veheto-e más ordinárium-szöveg (Kyrie, Gloria stb) mint a "hivatalos"? Sok jó vélemény és dokumentáció elhangzott, de egy szempontot az eddig elolvasott levelekben nem találtam. Ezt a szempontot a SC több pontja is emliti, többek között a 34 ("a szertartások alkalmazkodjanak a hivek képességeihez), vagy a 38 ("alkalmazkodni kell a különféle közösségekhez, vidékekhez..."). Ebben az Egyháznak az a zsinati szándéka nyilvánult meg, amely szerint a konkrét liturgia kialakitásánál figyelembe kell venni azt is, hogy kik fognak résztvenni azon a konkrét liturgián (fiatalok, gyerekek, értelmiségiek vagy nem stb). Nehéz ezt figyelembe venni, ha a résztvevok összetétele vegyes, de mi is a helyzet akkor, ha homogén? Két példa, két dokumentum:
 Liturgicae Instaurationes "Instructio" - 1970, a Kultuszkongregáció (SCCD) megnyilatkozása (ez volt akkor a neve): A 3. c) pontban szószerint ez áll: "A nép liturgikus éneklését mindenféle eszközzel elo kell mozditani, akár új zenei formák használata által is, amelyek megfelelnek a különféle népek mentalitásának és az aktuális izlésnek. A Püspöki Karok meghatározhatnak egy repertóriumot sajátos csoportokkal végzett misékre szánt énekekkel, pl. fiatalokkal és gyerekekkel végzett misékre - olyan módon, ahol nemcsak a szöveg, de a dallam, a ritmus és a hangszerek is alkalmazkodnak a konkrét közösséghez, ugyanakkor megfeleljenek a hely és a kultusz méltóságának és szentségének". - (fordítás tolem)
Gyerekekkel részvételével végzett szentmise - "Directorium" - 1973. nov. 1. - SCCD, a Kultuszkongregáció rendelkezése gyerekekkel végzett misék rendjérol. A 30-32. pontokban ilyeneket olvasni: Figyelembe kell venni a gyermekek kapacitását; A Gloria, Credo, Sanctus, Agnus Dei lehet saját dallammal, és még az is megengedheto, hogy a szöveg ne legyen teljes összhangban a hivatalos liturgikus szöveggel - de ez a változat is a helyi püspök, Püspöki Kar jóváhagyására szorul (vagyis ne önkényesen szabdaljuk, alakitsuk a szöveget). - Fordítás itt is tolem.

Lehet gitár a liturgián? Az eddig elolvasott levelekbol úgy tunik számomra, hogy nyilvánvalónak, vitán felülinek tekinti egyik-másik levéliró a gitár tilalmát. De én ilyen zsinat utáni dokumentumot nem ismerek. Ha az egyház véleménye a gitárról ilyen egyértelmu lenne, akkor biztosan ezt ki is nyilvánitaná. Még a legfrisebb dokumnetumokban sem találok mégcsak utalást sem a gitár elutasitására (II. János Pál pápa megnyilatkozása az emlegetett X. Pius-i zenérol szóló enciklika 100. évfordulóján - 2003. nov. 22. illetve a SC 40. évfordulóján megjelent apostoli levél - 2003. dec. 4.) Elveket szögeznek le és erositenek meg, de konkrét tiltást a gitárra nem találtam. Tud valaki ilyenrol?

S végül egy pár kérdés: Vajon miért fontos a fiataloknak az "ifjúsági ének"? Tényleg csak a diszkó világát, hangulatát akarják behozni a templomba? Mire is lenne nekik igényük?
S az a "profán világ" tényleg annyira istentelen, Isten-ellenes, hogy semmi jó, értékes nem lenne benne, amit talán fölhasználhatnánk (legyen az hangszer, stilus vagy bármi más)?

Áldott nagyböjti idot és kölcsönös megértést, tiszteletet mindannyiunk számára!

Zsolt