Subject: [Liturgia] Re: [teofil] Stein

From: "Füzes Ádám" <[email-masked]>
Date: Fri, 19 Jul 2002 00:12:23 +0200

Kedves Atyák és listatagok!

Faragó Artúr atya kérésére válaszolok (ld. alább).

Az új Missale Romanumban tényleg van kollektája a szentnek. Rendi nevét
szerepel: Keresztről elnevezett Szt. Teréz Benedikta. A Martyrologium
Romanum hozza mindkét nevével is. Érdekessége a könyörgésnek, hogy Istent
"atyáink Istene" névvel szólítja, szépen utalva a szent eredeti vallása és a
mi vallásunk azonos Istenére. Aztán a "boldog" név nem elírás, így szerepel
a latinban, jóllehet világos, hogy szent már.

Az alábbi fordítás nem hivatalos, csak magánhasználatra készítettem.
Üdv:

Füzes Ádám
MALEZI
________________________________________________________

Augusztus 9.
Keresztről (elnevezett) Szent Teréz Benedikta, szűz és vértanú
Fakultatív emléknap
Vértanúk közös miséje: szűz vértanúról, vagy Szüzek közös miséje: egy
szűzről.

Könyörgés
Atyáink Istene,
aki boldog Teréz Benedikta vértanút
keresztrefeszített Fiad megismerésére
és az ő halálig tartó követésére elvezetted,
az ő közbenjárására add meg,
hogy minden ember megismerje a Megváltó Krisztust
és általa eljusson örök színelátásodra.
Aki veled él és uralkodik a Szentlélekkel egységben,
Isten, mindörökkön örökké.
Ámen.

-----Eredeti üzenet-----
Feladó: "Dr. Faragó Artúr" <[email-masked]>
Címzett: "levelezési lista" <[email-masked]>
Elküldve: 2002. július 18. 15:50
Tárgy: [teofil] Stein

> Testvérek!
> Közeledik (többek között) Szt. Edith Stein ünnepe (aug. 9.). Tud-e valaki
saját könyörgéseket a szentmiséjére? Létezik-e már ilyen? (Malezi?)
> Üdvözlettel:
> Artúr