Subject: [Liturgia] Dohnányi Ernő!

From: Miki <[email-masked]>
Date: Thu, 13 Mar 2003 00:46:57 +0100

Mélyen Tisztelt, Liturgikus, Levelező lista!

    Legelőször bemutatkozom. A nevem, Jäger Miklós. Nős
    vagyok, három felnőtt gyermek édesapja, és még egy
    néhány napig egy unoka nagypapája, és jő a másik
    is. A feleségem száma immár harmincvalahány éve,
    még mindíg egy. Több már nem is lesz. Úgy
    egyebekben nyugdíjas vagyok. Édesapám, Sashalmon és
    nyugdíjazása után, Mátyásföldön volt kántor. Sajnos
    1988.-ban meghalt! Bár ki tudja, hogy sajnos -e?
    mert mi a gyásszal, hajlamosak vagyunk, inkább
    magunkat sajnáltatni. Nézetem és meggyőződésem
    szerint, a Szentháromság tündöklő fényében
    gyönyörködik, amit én is szeretnék elérni! Lehet,
    hogy akadnak, akik talán személyesen is ismernek.
    Az nem baj, csak remélem, hogy azért annyira nem
    vagyok senki szemében nagyon rossz emlékű! Ha a
    netán az ismerősök közül, bárkit is valamilyen
    formában megbántottam, azoktól, a bocsánatukat
    kérem. 

	A címben, Dohnányi Ernő nevét említettem,
	aminek az adott különös örömet, mert a Képmás c
	folyóirat, legújabb számában, mint könyv
	ajálót, láttam a "képmás könyvkuckó" rovatban a
	29 oldal, jobb sarkában alul, Vázsonyi Bálint,
	Dohnányi Ernő. című könyvének a bemutatást.
	Ennek külön érdekessége, hogy mint nyugdíjas, a
	Pestszentlőrinci Dohnányi Ernő Zeneiskolában
	vagyok, délutáni elfoglaltsággal, négy órás
	portás. Mivel eléggé érdeklődő személynek
	tartom magamat, így történt, hogy a
	kiváncsiságomnak köszönhetően, kezdtem
	érdeklődni, Dohnányi Ernő után! Sok mindent
	sikerült megtudni róla, sőt, még az igazgató
	asszony volt is olyan jó, hogy kétszer is
	elvitt, egy, - egy Dohnányi hangversenyre is!
	Érdekes zenéje van, ráadásul, sokrétű, de nem
	nélkülözi, a már bravúr számba menő "Fúga
	Balkézre, a Capricco." című zongora virtuóz
	darabjait sem. Szerencsémre, nem kisebb
	Dohnányi előadótol is hallottam, az e számok
	mellett, a többit is. Ez a Művésznő, Prunyi
	Ilona! Bámulatosan, "Dohnányisan" adja elő, az
	élményekben gazdag műveit. Viszont, az iskola
	jó tanárainak köszönhetően, szoktam olvasásra
	kapni, különböző, Dohnányiról szóló könyveket,
	amit rendszerint, ott szoktam, tanulmányozni.
	Mérhetetlenül meglepődtem, és lelki
	örömujjongásban volt részem, amikor láttam,
	hogy míly sok Egyházi darabot is komponált!
	Ezeket, ki is jegyzeteltem amiket nagy örömmel
	osztok meg önökkel, de különösen, a Szent Zene
	művelőinek. Bár kétségem nem fér hozzá, hogy ők
	is tudják, így talán csak az örömömet tudom
	megosztani, hiszen, a megosztott öröm, az dupla
	örömöt jelent. Úgy egyebekben, a 2002. évben
	ünnepelte az iskola meg, különösen
	kiemelkedően, a születésének a 125. fordulóját!
	 Ha még Templomi előadsban nem szerepelt volna
	Dohnányi Egyházi mű, akkor szíves figyelmükbe
	ajánlanám. Mégegyszer kérem, ne vegyék
	tiszteletlenségnek tőlem, de most leírom azokat
	a kifejezetten Egyházi műveket, melyeket Ő
	komponált, a majd kilencven éve alatt!

	    Op.38. Cantus Vitae - cantata Madách "Az
	    Ember Tragédiája" szövegrészére.
	    Szinfónikus kantáta 5 részben szólistákkal,
	    vegyes karral, gyermekkarral zenekarral
	    orgonára. Op. 46. Stabat Mater 6 szólamú,
	    (fiú) gyermek, vagy női karra szólistákkal
	    és zenekarral.

	    Király Hymnus vegyes karral; Magyar
	    Hitvallás Pappp-Váry Elemérné szövegére;
	    Ave Maria Tenor és basszus szóló, hegedű és
	    vonos zenekar; Missa Solemnis in C
	    szólistákkal vonós zenekarral, orgonával;
	    Üdvözítő dal vegyeskar, vegyes zenekar,
	    harmónium,, Pater Noster Vegyeskar, O
	    Salutaris Hostia, Ave verum Corpus......
	    Két Tenor és két Basszus szólóra; Veni
	    Sancte Spiritus Szintén Két, - két Tenor és
	    Basszus; Kyrie Vegyeskar és zenekar; Missa
	    in dedicatione Ecclesiae (Szegedi Mise);
	    Offertorium, Pastorale Mennyből az angyal
	    parafázis; Hymnus Szent Imre Királyfihoz
	    Sik Sándor verse nyomám szólisták és
	    vegyesekar, Magyar karácsonyi énekek:
	    Krisztus Jézus született, Krisztus Urunknak
	    áldott születésén, Pásztorok, pásztorok,
	    Szűz Mária e világra nékünk, Dicsőség
	    Mennyben az Istennek; Fantasie, orgona mű.

	Amin, viszont nagyon meglepődtem, hogy úgy a
	Magyar Hymnust, mint a Szózatot, valamint a
	Rákóczi Indulót, a mai formájára, Ő
	hangszerelte. 

	    Mélyen Tisztelt Liturgikus Bizotság és e
	    levelező lista! Mégegyszer szíves elnézést,
	    hogy voltam oly bátor leírni, de ezt
	    tényleg, a legnagyobb örömöre tettem. Ha
	    esetleg eddíg még nem hangzott el egyetlen
	    helyen se Dohnányi Ernő Egyházi műveiből
	    sehol semmi, akkor hadd ajánljam, a szíves
	    figyelmükbe e zenei műveket megtanításra és
	    minél szélesebb megismertetésre! Úgy
	    egyebekben, Dohnányi Ernőt, - csak úgy
	    sejtem hogy miért, - de méltánytalanul
	    mellőzték! Kérem, ha lehet, akkor ezeket
	    most lehetne pótolni. Viszont e zeneművek
	    fellelhetőségéről, sajnos semilyen
	    inforációm nincs, és még szomorúbb, hogy
	    nem is tudom, hogy honnan és ki(k)től
	    lehetne ezeket megszerezni.Attól
	    függetlenül, nagyon bízom abban, hogy Önök
	    nálamnál sokkalta jobban ismerik a
	    fellelhetőség útjait. Köszönöm, hogy végíg
	    olvasták, azért, ha lehet, hogy valamilyen
	    formában egy jelzést ha szabad kérnem, hogy
	    volt-e értelme, amit ebben az ügyben
	    tettem. 

		Dicsértessék a Jézus Krisztus. 

			    Jäger Miklós.

		"E" címem; [email-masked]