Subject: [Liturgia] Orgonajáték nagyböjtben

From: "Kaibás Gábor Márk" <[email-masked]>
Date: Fri, 27 Feb 2004 19:48:15 +0100

Tisztelt Listatagok,

A nagyböjtben való orgonahasználattal kapcsolatban az alábbiakat szeretném megjegyezni.
1. az ének kíséretén kívüli orgonajáték - különösen a kezdeti akkordok -elengedhetetlen az igényes énekléshez, ugyanis ekkor adja meg az orgonista az énekhangot, a tempót, de legfoképpen azt, hogy MIT FOG ÉNEKELNI!
2. szükséges a halk, meditatív zene abból kifolyólag, hogy ha belegondolunk nem lehet úgy önátadást végezni az áldozás utáni hálaadás alkalmával, ha az elmélyülni kívánó ember csak Mari nénit hallja torka szakadtából.
3. továbbá a Szentírás azt tanítja:

"Talán az ilyen böjt tetszik nekem,
és ilyen az a nap, amelyen az ember
megsanyargatja magát?
Lehajtjátok fejeteket, mint a káka,
és zsákot meg hamut terjttek magatok alá:
ezt nevezitek ti böjtnek,
olyan napnak, amely tetszik az Úrnak?" Iz 58, 5

Én úgy gondolom az orgonajáték háttérbe szorítása, vagy kizárása a nagyböjt folyamán pont ezt az önsanyargatást, keseruséget, szomorúságot domborítja ki, ami nem célja a nagyböjtnek.
Szerintem ezt a rendelkezést módosítani kéne olyan irányban, hogy az ünnepélyességet kifejezo orgonajáték nem megengedett, de visszafogott, halk zene (a fenti okokból következoen) az ének kíséretén kívül is szólhat.
Én magam biztos, hogy ez utóbbi híve vagyok és ezt követem a gyakorlatban is.

Üdvözlettel,
Kaibás Gábor Márk
http://www.extra.hu/szentbernat