Subject: [Liturgia] Az imádság hullámhosszán

From: Seidl Ambrus <[email-masked]>
Date: Sat, 05 Jun 2004 19:59:41 +0200

Üdv!
Kedves Atyák, Listatársak!
Szeretném egy örömömet megosztani veletek, és az örömöt útjára is bocsátani.
Ma délután tartottam a Rózsafüzér Társulatnak titokcserét, és ott vetettem fel az IMÁDSÁG HULLÁMHOSSZÁN gondolatát: hogy heti egy alkalommal, jelesül szombaton (nálunk este 6-kor van szentmise) este 7-től a Magyar Katolikus Rádióval együtt imádkozzuk a Rózsafüzért a templomban. (Egy kis rádióról vezettem be a hangot az erősítésbe.). A kezdeményezést örömmel fogadták (itt is maradtak imádkozni), és kérték, hogy terjesszem az ötletet, hogy minél több templomban, vagy otthon, közösen vagy egyénileg, legyünk együtt az imádság hullámhosszán a Rádióval. Ha ez elterjedne és minél több helyen megvalósulna, külön lehetne olyan szándékokat kigondolni ezekre a szombatokra, amiket olyan fontosnak ítélnek, hogy "egyszerre, egy időben" imádkozzanak érte sokfelé. Talán még ahhoz is segítséget nyújt, hogy a Mindszenty bíboros kívánsága szerinti egymillió magyar hamarabb összejöjjön. 
Nb. A gondolat a Szentatyával való közös imádkozás nemrégiben kialakított alkalmai alapján született.
Hiszek a közös imádkozás erejében!
Üdv:
           +
         +++
           +
       +     +
   +             +
+                   +
* * * * * * * * 
+    Küldte:    +
+    SEIDL    +
+   Ambrus    +
+   plébános   ++++++++++++++++++++++
+  6800. Hódmezővásárhely, Andrássy u. 11. +
+  Tel: 62/ 533-265  +  .Rádió: 20/9689090   +
+  Villanyposta címem:  [email-masked] +
+  Honlap:  http://www.nexus.hu/seidlambrus   +
******************************************************
Látogasson el honlapunkra, ahol néhány 3D képet láthat 
a templomunkról és a plébániakertről is: 
http://www.hodmezovasarhely_plebania.vnet.hu