Subject: [Liturgia] RIP

From: Kajtár Edvárd <[email-masked]>
Date: Thu, 16 Oct 2003 21:54:15 +0200

Kedves Listatagok!

A mai napon (2003. október 16) az Úr magához hívta egyik hűséges szolgáját e földi zarándoklatból, aki mellesleg egyik ismert és jól felkészült liturgia-kultora is volt magyar egyházunknak: P. Arató M. Orbán O. Cist. 
Orbán atya nyolcvan évet élt. A halál valószínűleg hajnalban érhette, rendtársai a pécsi rendházukban a délelőtt során találtak rá cellájában - akkor már halott volt. A Liturgikus lexikon társszerzőségén túl leginkább a liturgikus katekézisben, és a hívek liturgikus érzékének kifejlesztésében, nevelésében szerzett vitathatatlan érdemeket. Ő békében Hazament, de a liturgia iránti elkötelezett és felelősségteljes munkáját ránkhagyta, az itt maradt, hogy folytassuk...
In Paradisum deducant eum angeli! Requiescat in Pace Christi!

Kajtár Edvárd
Pécs