Subject: [Liturgia] Úrangyala

From: Gruber László <[email-masked]>
Date: Fri, 5 Dec 2003 23:30:43 +0100

Egy káplán atya kér segítséget a következő dologgal kapcsolatban:

A rorate mise végén, a záró könyörgés és áldás előtt eléneklik a kántor úr kíséretével a hívek az Úrangyala imádságot, mondván, hogy ez ott régi hagyomány.
A káplán atya viszont nagyon nem ért egyet ezzel a gyakorlattal. A plébánosa nem akar állást foglalni a kérdésben.
A káplán atyának megígértem, h. a "nagyok" (=liturgiában járatosak) véleményét megkérdezem, s talán érdemes lenne ennek fényében a kérdést rendezni.

Nos, kedves Atyák, mi lenne a bölcs megoldás?

Köszönettel: G.L.

---

From: Seidl Ambrus <[email-masked]>
Date: Sat, 06 Dec 2003 06:02:21 +0100

A rorate mise végén, a záró könyörgés és áldás előtt eléneklik a kántor úr kíséretével a hívek az Úrangyala imádságot, mondván, hogy ez ott régi hagyomány.
  A káplán atya viszont nagyon nem ért egyet ezzel a gyakorlattal. A plébánosa nem akar állást foglalni a kérdésben.
  A káplán atyának megígértem, h. a "nagyok" (=liturgiában járatosak) véleményét megkérdezem, s talán érdemes lenne ennek fényében a kérdést rendezni.
Üdv!
Nem mintha én lennék a "liturgiában járatos", szeretném kifejteni véleményem.
A felvetett téma két kérdésre bontható:
1. MIT imádkoznak, énekelnek
2. MIKOR imádkozzák, éneklik

1. Az Úrangyala "aktuális" március 25-én, és hagyományosan minden harangszóra. Gyanúm, hogy ez utóbbi indokból kerülhetett a roráté mise vége felé, hisz a reggeli harangszó (pl. nálunk is) a roráté mise után hangzik el. Így nem stílustalan az elhangzása.

2. "Zárókönyörgés és áldás előtt." Ezt nem tartom szerencsésnek, hisz a szentmise liturgiája kompakt egész (kezdő keresztvetéstől elbocsátásig), a rubrikák sem teszik igazán lehetővé, hogy (bármily értékes) egyéb dolgokkal "tupírozzuk, gazdagítsuk". Célszerűnek találom az ilyen helyi imádságos szokásokat az elbocsátásra adott válasz elhangzása utánra tenni. (Pl. nálunk szokás a "Most segíts meg, Mária" imádság mondása minden mise után, azaz az elbocsátás után, majd azt követi ének, orgonaszó). Talán a dolog "filozófiájához" az is hozzá tartozik, hogy a szentmise az egyház "hivatalos liturgiája", a helyi szokásból mondott imádság pedig közösen mondott "magán liturgia" (azaz magán imádság). Ezért nem célszerű keverni a kettőt.

Üdv, és áldott Adventet!
           +
         +++
           +
       +     +
   +             +
+                   +
* * * * * * * * 
+    Küldte:    +
+    SEIDL    +
+   Ambrus    +
+   plébános   ++++++++++++++++++++++
+  6800. Hódmezővásárhely, Andrássy u. 11. +
+  Tel: 62/ 533-265  +  Rádió: 20/9689090   +
+      E-mail:  [email-masked]      +
+  Honlap: http://www.nexus.hu/seidlambrus   +
******************************************************
Látogasson el honlapunkra: http://www.hodmezovasarhely_plebania.vnet.hu

---

From: Verbényi István <[email-masked]>
Date: Sat, 6 Dec 2003 22:17:17 +0100

Kedves Listatagok!

A felvetett kérdésre kettős a válaszom:
1. Áldozás utáni hálaadásként, az áldozás utáni könyörgés előtt nincs helye az Úrangyala imádságnak. A Missale Romanum 2002. évi kiadása 88. pontjában (régi 56. pont) írja: "Az áldoztatás befejezése után a pap és a hívek, ha mód van rá, kis ideig csendben imádkoznak. Zsoltárt, vagy más dicsérő éneket vagy himnuszt is zenghet az egész közösség". Okként még azt is felhoznám, hogy az Úrangyala a megtestesülés misztériumának megfogalmazása három antifónával, és az Üdvözlégy Máriával, befejezése pedig egy zárókönyörgés - írja liturgikus enciklopédiájában Mistrorigo, az olasz liturgikus. 
Megnéztem Kühár - Radó: Liturgikus lexikonát (Komárom, 1934). Azt írja, hogy az Úrangyala imádság a napi háromszori harangozáshoz kötődik. (Mistrorigo írja, hogy ez a hagyomány a modern korban feledésbe merült, de a pápák XII. Piustól mostani Szentatyánkig a vasárnapi közös recitálással ismét visszahozták a mindennapok gyakorlatába), 
A hajnali harangszó a 14. században kezdődött Kühárék lexikona szerint. Liturgikus lexikonunkban mi csak annyival bővítettük az információkat, hogy a ferencesek indítására terjedt el. - A déli haragszó történetét pedig mindenki ismeri, erre még csak nem is utalok.
2. Mivel a hajnali mise régen - talán sok helyen ma is - valóban a hajnali harangszó időpontjában tartják, ezért indokolt a hajnapi miséhez kapcsolódóan, vagy előtte elimádkozni. Gyerekkori emlékeim szerint az utolsó evangélium után (tridenti miseforma volt) a plébános úr lejött az oltár alsó lépcsőjéhez, és mindnyájan együtt elimádkoztuk ádvent minden hétköznapján.

Összefoglalva: helye nem a misében, hanem a mise előtt, vagy után van.
Üdv!
Verbényi István
MALEZI