Subject: [Liturgia] Fw: Liturgikus zene

From: "Kelemen Imre" <[email-masked]>
Date: Fri, 12 Mar 2004 23:45:29 +0100

Kedves Listatagok! 
Mint egy nyugdíjas hívő - és elfogult ifjúsági-mise résztvevő - néhány megjegyzést szeretnék tenni a liturgikus zenével kapcsolatos észrevételekre. Azt olvasom:  "Satya mondja, hogy a kisgyerek szívesebben énekli a "ne félj, mert megváltottalak" c. éneket, mint a "boruljunk le és rettegve ". Én azt hiszem,  Satyának igaza van. Aki a "megváltottalak" értelmével - mégha kisgyermek fokon is - tisztában van, annak a megváltás reménye megnyugtatóbb, mint a "rettegve" leborulás. A hívő embernek - az őt Megváltó Istentől - miért kellene rettegnie? Ezért - nagyon helyesen - hivatalos énekszöveg ide vagy oda (Szt.Vagy Uram 118, 1874-es!! javított szöveg), Szegeden van olyan hely, ahol az idézett szöveget így vetítik ki és éneklik:  "boruljunk le, s megrendülve" , ami igazabb és kifejezőbb. Így kellene változnia a korral a liturgiához kapcsolódó énekek szövegeinek, dallamainak (és hangszereinek!) is! A lényeg: Isten feltétlen elfogadása és dicsőítése! 
Vajjon a Szentatya afrikai útjain koncelebrált miseáldozatokban mindig a hivatalos liturgiai szövegek és zenék hangzottak el? Ha Ő azokat az eltéréseket elfogadta és ott így természetes, akkor szükség van-e a Szentatya véleményétől esetleg eltérő  "hivatalos" magyar értelmezésre, mely előírná: mi az üdvözítően helyes liturgikus  zene? (Ez a zeneképzésre természetesen nem vonatkozik, azt koordinálni kellene!) Elgondolkodtató, hogy a kialakult liturgikus zenei  rendnek - mely több évszázados - vajjon nincs-e szüksége   ugyanolyan megreformálásra, mint az a II. Vatikáni Zsinat eredményeként sokmindenben már  végbement?
Áldott nagyböjti időt mindannyiunk számára, Üdvözlettel:Kelemen Imre

U.i: levelem megírása után jött meg a gépzenéről szóló instrukció ismertetése. Remélem, a jó Isten megbocsájtotta elhúnyt templomépítő plébánosunk azon tettét, hogy ettől néha eltért. Az esti - orgona nélküli - misét (kántor nem volt) úgy oldotta meg, hogy hetente, amikor az ifjúsági énekkar kinevezett vezetője(aki egyébként hivatásos zenész volt) ráért, fevettük együtt a következő hét liturgiája és énekrendje szerinti teljes énekes anyagot,  Ő pedig  - távirányítva a magnót - a hívekkel együtt énekelve, mégis kántoros/orgonakiséretes misét mutathatott be.  (más az elmélet és sokszor más a gyakorlat- szerencsére) 
Bocsánat a hosszúra nyúlt megjegyzésekért.