Subject: RE: [Liturgia] Re: [Liturgia] Hamvaz�s

From: "J�nos Varga" <[email-masked]>
Date: Fri, 27 Feb 2004 09:42:34 +0000

Kedves Listatagok!

A mise részeinek sorrendje amúgy tényleg nem változtatható, de itt épp a liturgikus rendelkezések miatt van így. Szándékos ez, hiszen az elmaradó bûnbánati rész, mintegy drámaivá teszi ezt a szentmisét, olyasfajta szokatlanság, törés ez, mint a Szent Három Napban például az eltérõ mise-befejezés, vagy (csonka)mise-kezdet. A bûnbánati gesztus aztán az evangélium és a homilia után (sok helyen ez sincs!!! – ot mit csinálnak?!?) valóban a mise, helyesebben az igeliturgia leghangsúlyosabb részévé válik.

Mise végére tenni megint szabálytalan, de az is abusus, ha nincs hamu megáldás, csak hamvazás. Ahol 3 mise van, ott 3 külön adagot lehet kitenni és elmondani a hozzátartozó szöveget, amely értelmezi is egyben magát a szentelményt.

A vasárnapi hamvazás pedig kifejezetten ellentétes a liturgia szellemével, hiszen ez egy bûnbánati cselekmény a Nagyböjt kezdetén. Vasárnap pedig – mint tudjuk – nem része a Szent 40 napnak. Legalább ne hirdetnénk meg, evvel hivatalosan is felkínálva a könnyebb utat, hanem biztatnánk a híveket a hamvazószerdai miselátogatásra, és akinek végképp nem sikerül, azt természetesen mise után csöndben meghamvaznánk.

Üdvözlet Mindenkinek: Varga János

The new MSN 8: smart spam protection and 2 months FREE*