Subject: [Liturgia] Nagyböjti orgonajáték vagy más

From: Decsi Bálint <[email-masked]>
Date: Sat, 28 Feb 2004 21:37:43 +0100

Kedves Listatagok,

Én eddig csak csendes hallgató voltam itt a listán, kicsit ki is lógok a sorból. Én Rákosfalván voltam tavajig, most Kerepes-Szilasligeten vagyok gitáros énekkar kórusvezetője/tagja. Érdekes és jó hallani a különböző hivatalos és nem hivatalos érveket, véleményeket, a Liturgiáról, orgonajátékról, stb. Mivel én az ifjúsági "gitáros" énekeket képviselem, a kérdáéseim is ilyen témájúak.
Az első egy nagyböjthöz kapcsolódó kérdésem lenne. 
Rákosfalván volt egy szokás, a nagycsütörtöki virrasztás Jézussal. Itt felváltva hangzottak el gitáros dalok és ehhez tartozó elmélkedések, Rózsafüzér tizedek, stb. A tavaji virrasztás kicsit kilógott a sorból, mert egy Taizei imaóra keretében történt mindez, komolyzenei hangszereléssel (hegedű, fuvola, nagybőgő, stb.) A kérdés: Lehet-e egyáltalán a nagycsütörtöki szentmise után a nagyszombati feltámadási miséig valamiféle hangszeren játszani a templomban, még ha az nem is a liturgia eseményeihez kapcsolódik? Van-e erre nézve rendelkezés? A csend csak az orgonára vonatkozik, vagy másra is?

És lenne egy másik kérdésem is. A szentmise állandó részeit lehet-e más szövegű dalokkal helyettesíteni?
Pl. Gloria helyett: Tied a dicsőség, vagy Minden mi él, stb
Sanctus helyett: Szent szent a neve ...
Isten Báránya helyett: Bárányom, Bárányom, Istennek Báránya ...

Ezek a gitáros "Kék könyvben" megtalálható, és ezekre a részekre egyházi jóváhagyással ajánlott dalok. Egy kántor véleménye szerint ezek nem megengedettek, mégis széles körben hallhatók a szentmiséken. Mi az igazság, mi az Egyház hivatalos álláspontja? És mi az álláspont a gitáros énekekkel kapcsolatban?

Köszönöm előre is,

Decsi Bálint