Subject: [Liturgia] reflexió lit. gyakorlatunkra

From: MALEZI <[email-masked]>
Date: Wed, 03 Apr 2002 22:51:38 +0200

Sziasztok, kedves listatagok, Káposztássy Béla Nagybárkány legkisebb plébánosa, és a MALEZI leggyengébb láncszeme vagyok. (Jól hangzik, mi?)
Szóval. Mostmár komoly leszek. 
    Arra gondoltam, hogy jó lenne a listánkon a tulajdon liturgikus gyakorlatunkról való reflexiókat megosztani egymással. Mindenféle kétségeket, sikereket, tapasztalatokat fogalmazhatnánk meg nem túl hosszan, amivel bátorítást, ötleteket, iránymutatást adhatnánk egymásnak. Gyakran én is sokat hezitálok egy-egy lépés megtételén, és sokat segít, ha hallom, hogy az máshol már bejött, működik. Szóval....valami ilyesmiről lenne szó. 

    Most múlt el a Húsvéti Szent Háromnap valószínűleg mindnyájatoknak erőteljes tapasztalata. Ezzel kapcsolatban néhány gondolat.
    Három éve kerültem falvaimba, 4 icipici falu, ebből három zsákfalu, és a legnagyobb 700 lakosú. Salgótarján néhai bányáinak párttitkári működése nem múlt el nyomtalanul a falvak szellemisége fölött. (Ez a környék a Munkáspárt központja) Változások nem könnyen érhetők el.
    Elődeim tudomásom szerint 2-3 faluban tartottak szertartásokat, én odamenetelem első napjaitól szoktattam a gondolathoz a híveket, hogy éjféli mise és Szent Háromnap csak egy helyen, egy alkalommal lesz.
     Ezt legszívesebben váltott helyszínen végeztem volna, de elég nagy temploma csak Nagybárkánynak van. Az első évtől, az idő múlásával egyre halkabban tulajdonképpen máig vannak ellenhangok, de a tapasztalatok egyre nyilvánvalóbbá teszik a gyakorlat helyességét, ami egyébként szerintem egyházunk legszorosabb értelemben vett szándékával egyezik.
    Ennek során igen figyeltem arra, hogy az ünnepi asszisztencia és liturgia a lehető legigényesebb legyen, és minden falu viszontláthassa benne saját ministránsgyerekeit. A híveket minden faluból egész nagyböjtben buzdítottam a részvételre, és első két évben egyelőre csak a vigíliás szertartásra, idén a Szent Háromnap mindegyikére különbuszt rendeltem, amit a pénztárunkból fizettem ki.További részleteket később!   
                                                      Írjatok! Üdv! Béla

---

From: MALEZI <[email-masked]>
Date: Thu, 04 Apr 2002 09:46:10 +0200

Kedves Listatagok!

Mellékelten továbbítom Grúber Laci levelét. Két megjegyzés:
1. Ha a listára akarod küldeni a válaszod, akkor nem elég a Reply-Válasz gombot nyomni, hanem a Reply All - Válasz mindenkinek gomb kell, vagy egyszerűbb beírni a [email-masked] a címbe.
2. A lista minden tagja olvasta az előző levelet, ezért NE idézzük be az egészet, felesleges idő a letöltéskor.

Akkor hát én is várom a tapasztalatokat húsvéti üdvözlettel:

Füzes Ádám

----- Original Message ----- 
From: Gruber László 
To: MALEZI 
Sent: Saturday, March 30, 2002 3:49 AM
Subject: Re: [Liturgia] reflexió lit. gyakorlatunkra

Ez tényleg jónak tűnő gyakorlat. Egyébként a kisebb településeken meglévő "campanalismo" számomra is ismert jelenség, hisz tavaly Gyulán voltam, melynek11 csatolt helye van még a 3 templomán kívül. 
Lesznek majd nekem is jócskán liturgikus kérdéseim, de mint káplán, egyenlőre amiatt kínlódik, h. igen nagy ellenállást tapasztalok esetleges "újításokkal" pléb-om , időnként püspököm szemében. Hogy miről van szó, valósz. hamarosan is elküldöm a listára. Üdv: Laci