Subject: [Liturgia] M�jus

From: "Gego I. Julianus" <[email-masked]>
Date: Sat, 1 May 2004 11:48:18 -0700 (PDT)

Kedves Testvérek!
 
Májusban Máriát köszöntjük a Lorettói litániában. Így jutott eszembe néhány gondolat, fogadjátok szeretettel! Remélem, ez olvashatóbb lesz, mint az utóbbi. Valószínûleg a freemail beállításai miatt nem lehetett olvasni sokhelyt a levelet. A címem ezután ez: [email-masked] 
 
fr. Julianus

Örülj, kegyelemben részesített

– A májusi Mária-köszöntõk margójára –

A megtestesülés hírüladását szemlélvén Máriának az Istentõl kapott új nevével találkozunk. Az Úr angyala egy váratlan percben köszöntötte és új néven nevezte az el nem jegyzett jegyest: “Örülj, kegyelemben részesített, az Úr veled van” (Lk 1,28). Mi kegyelemmel teljesnek mondjuk a latin körülíró, nem egészen pontos fordítása alapján (a görög kecharitómené-t a latin gratia plena-val adja vissza).

Máriában a bûntõl elsõként megváltott embert szemléljük, Isten képmásának tökéletes tükrözését; egy olyan leányt, aki meghallja Isten szavát, hallgat rá, elfogadja a kegyelmet, mely képessé teszi az õ szolgálatára.

S minthogy Máriának, az elsõ kereszténynek új neve: kegyelemben részesített, úgy attól kezdve minden kereszténynek keresztsége folytán ez az új neve – kegyelemben részesített. És attól kezdve minden kereszténynek sajátos hivatása: szolgálatára lenni annak az Istennek, aki Jézus Krisztusban, a Megtestesült Kegyelemben egy asztalhoz ült a bûnösökkel.

Ez a szolgálat hitbõl fakadó engedelmességbõl születik. Nem teljesítmény, ami formális lemondás lenne, hanem az Isten iránti bizalom kifejezése. Elfogadása annak, hogy Isten ezen az úton mutatja meg az Üdvösséget. Aki kitart ezen az úton, meghallja az Isten szavát és megismeri az igazságot, az élet igéjét. Õ váratlanul megjelenik még ott is, ahol az ajtót már magunkra zártuk, vagy az úton, s megkérdi: Van valami ennivalótok? – miközben õ az eledel, és kinyilatkoztatja magát: Én vagyok… Közli titkát, erõt ad, hogy azt keressük, ami fönt van, ahol ott ül az Isten jobbján.

A Megtestesült Kegyelemmel, Jézus Krisztussal való találkozás tisztít meg és tesz részesévé életének, a Kegyelem Teljességének.

---------------------------------
Do you Yahoo!?
Win a $20,000 Career Makeover at Yahoo! HotJobs