Subject: [Liturgia] nemfelejtett fatimai imádság

From: Gere Dávid Márk <[email-masked]>
Date: Wed, 15 Jan 2003 00:00:39 +0100

Kedves Radvány Jenő!

Engedje meg, hogy először is sajnálatomat fejezzem ki amiatt, hogy a laikusokat és a klerikusokat majdnem mint "szembenálló" táboroknak tekinti. Hadd említsek meg néhány lehetséges okot, amiért kérdésére mindeddig nem kapott választ:

1. Kérdését nem értették sem klerikusok, sem laikusok. (Az énekszövegekkel kapcsolatos véleményét én meg sem kaptam.)
2. A két idézet között az olvasók nem találtak értelmi különbséget, így a következtetésre nem tudtak mit reagálni.
3. A lista egyetlen tagja sem tudta az eredeti portugál szöveget.
4. A lista tagjai között nem volt, aki olyan szinten beszélné és értené a portugál nyelvet, hogy ennek az imádságnak nyelvtani elmzésében biztonsággal eligazodna.
5. Felvetésére pont akkor nem ért rá senki válaszolni, később pedig elfelejtették.
6. Egyéb okok.

Ismétlem, ezek mind példák a lehetséges okokra. Nem gondolnám, hogy bárki is (sem a laikusok, sem a klerikusok) meg akarta Önt bántani, s azért nem válaszolt. Magam többször is gondolkodtam kérdésén, de nem jutottam eredményre. A mai levelében felvetett gondolatokkal több ponton nem értek egyet, de a lényegét mégis abban látom, hogy igen érdeklődik a fatimai jelenések és az azzal kapcsolatos imádság iránt. Így utána kerestem a kért dolgoknak és a következőket tudom írni:

Az imádság erdeti portugál nyelven:
"Ó meu Jesus, perdoai-nos, livrai-nos do fogo do inferno; levai as almas todas para o Céu, principalmente aquelas que mais precisarem".
Spanyol nyelven:
"Oh Jesús mío, perdonadnos, libradnos del fuego del infierno, llevad al Cielo a todas las almas, especialmente las más necesitadas de vuestra misericordia."
Angol nyelven:
"O my Jesus, forgive us, save us from the fire of hell. Lead all souls to heaven, especially those who are most in need." 

Ezek után azt gondolom, hogy jelenlegi "különösen azokat" fordításunk megfelelő. Mindez nem azt jelenti, hogy az Ön felvetett interpretációja rossz volna. Ajánlhatom még, hogy kérdésével forduljon Kondor Lajos atyához a [email-masked] mail címen.

Üdvözlettel:
Gere Dávid Márk SMC