Subject: [Liturgia] FONTOS!!!

From: Sillinger Anikó <[email-masked]>
Date: Tue, 28 Jan 2003 14:55:59 +0100

Az életigenlő mozgalom imahadjárata

A Testvéri szolgálat K. Alapítvány elindít egy imahadjáratot a megfogamzott életek megmentéséért. Ara kérünk minden jóindulatú testvérünket, akik "igent" mondanak az új életek elfogadására, hogy minden pénteken mondjanak el egy tized rózsafüzért arra a célra, hogy a megfogamzott életek épségben és egészségben a világra jöhessenek. Ha lehetne, ennek a péntekenként elmondott tizednek az lenne a titka: "Akit Te Szent Szűz a Szentlélektől fogantál". Biztosak vagyunk abban, hogy a Boldogságos Szent Szűz nagyon sok kegyelmet, segítséget fog kieszközölni a Mennyei Atyától. Így az egész világon, de különösen édes hazánkban, Magyarországon sok megfogamzott életnek meg lenne a lehetősége arra, hogy a világra jöjjön, és békében és egészségben felnőjön. Tíz évvel ezelőtt az USA-ban 3 nagyszülő és 1 kismama kezdett el imádkozni erre a célra. Tíz év elmúltával az 50 abortuszra specializálódott klinikából 27 kénytelen volt bezárni páciens hiány miatt. Hála Istennek ezért a "hiányért" és azért a sok megmentett életért! Természetesen e ragyogó cél eléréséhez az imán kívül anyagi segítségre is szükség van. Bízunk a jóindulatú emberekben, hogy ezek sem fognak hiányozni. Mindenkit szeretettel kérünk, hogy terjessze ezt a mozgalmat! Ötleteiket kérjük, szíveskedjenek az alapítvány címére eljuttatni:

Testvéri Szolgálat K. Alapítvány
2501 Esztergom, Pf 252
Tel./Fax: (06-33) 324-376    

Kérem, ez a felhívás jelenjen meg az újságban és/vagy a honlapon! Előre is köszönöm.