Subject: [Liturgia] Köszönöm

From: Lauer Tamás <[email-masked]>
Date: Thu, 10 Oct 2002 20:40:26 +0200

Kedves Barátaim!

Szívből köszönöm Verbényi István Atyának; Bednarik Anasztáziának; Gruber László Atyának, Káposztássy Béla Atyának, Dobaszay László tanárúrnak, hogy válaszoltak és biztattak a további szolgálatra. 

Bizony igen csak magamba is kellett néznem, alkalmas lennék-e jelen pillanatban egy templomi szkóla vezetésére. A jó Isten akaratát látom minden történésben, hogy a liturgikus listára rátaláltam, hogy kiönthettem szívemet és a biztatásokon és bátorításokon keresztül a saját gyarlóságaimra is ráismertem, és így nyertem néhány évet egy esetleges templomi szkóla megalapítására, amit nem is lehet azt hiszem egyik napról a másikra "megalkotni". Hosszas alapozó háttérmunkát érzek szükségesnek, és egy szeretetteljes elfogadást az én részemről a hívek felé és a hívek felől részemre.

Szép és megható emlék volt a Rózsafűzér királynéja búcsú. Először vezettem, és igencsak szorongtam miatta, de a misén már teljesen át tudtam magam adni a liturgiának. A körmenet alatt a Kalászos Asszonyok hangja csodálatosan erősítette az én fáradt hangomat. Mise végén sikerült is köszönetet mondani nekik. Vasárnap el is megyek az imaórájukra, tanulni a régi szép Mária énekeket, amiknek most októberben a rózsafűzéreken hasznát is veszem. Úgy érzem ez egy lehetőség a nyitásra és rajtuk keresztül a liturgia jobbítása is lehetséges lesz. 

Plébános atyám iránti érzelmeimet  is sikerült a napi tized felajánlásával teljesen áthangolni és a korábbi harag szeretetté, és megértéssé változott. Ezért külön köszönöm az atyák írásait, ahogy megosztották tapasztalataikat. 

Üdvözlettel: Lauer Tamás