Subject: [Liturgia] hozzászólás a levelekhez

From: Verbényi István <[email-masked]>
Date: Thu, 02 May 2002 23:31:04 +0200

Kedves Levelezőtársak!

Úgy érzem, hogy az utóbbi napok leveleihez hozzá kell szólnom. Kezdjük a Liturgiam authenticam instructioval. Dobszay tanár úr elolvasta az Új Emberben közölt cikket a nemzeti nyelvek használatáról, amelyet Konkoly püspök úrral írtunk alá. Ha Salamon Laci és Ákos is elolvasta, akkor talán nyilvánvaló, hogy miért nem írtunk róla. Komolyan feltérképeztük a hátterét. Ez az írás igazában az angol nyelvterület fordításaira vonatkozott elsősorban. Ott, ugyanis, pl. a Gloria in excelsisnek teljesen szabad parafrázist használnak, de ezt számos liturgikus szöveggel megtették. Ezért van a legtöbb előírás egy-egy nyelvterület több fordításáról, illetve azok összehangolásáról. Egyébként a nemzetközi visszhang nagyon vegyes. Több nagyon kemény bírálat érte a kongregációt, s ezen kívül barátainktól is nagyon vegyes fogadtatásról kaptunk információt. A magyar fordítás megkapható a SZIT boltjaiban, a jövőben használni is kívánjuk. Alkalomadtán felteszünk egy-egy cikket, hogyan dolgozunk a fordításokon, amit az OLT felkérése szerint végzünk. Pl. nem is egyszerű az instructioban említett szótár összeállítása. A szinonimák feljegyzése is fontos, lassan így bővül a szótárunk.
Hogy mennyire nem egyszerű a húsvéti vigília SO fordítása, hozok még egy szöveget a Magyar Misekönyv, SZIT Bp. 1965 (Zsinat előtti): 

Kérünk, Urunk: fogadd el néped könyörgését és bemutatott adományait. Az áldozat, amely Húsvét szent titkával vette kezdetét, legyen segítőnk az örök életre. 

Látszik, hogy a kulcsszó, az "initiata", amit többféle módon fordítanak. Sajnos, nem tudom megmondani, hogy a legújabb kiadás fordítói miért így fordították. A fordításoknál nagy segítség a könyörgések értelmezése a bibliai és patrisztikai helyek ismerete. A Notitiae-nek van egy ilyen száma, de nem volt időm kikeresni, hogy itt közöljem. Csak érdekességnek említem, hogy az elmúlt évi egyik Notitiae hozott néhány könyörgést és annak magyarázatát azzal, hogy az elkészült fordítások nem helyesek. Az olasz is rossz volt, a mienk egyezett az olasszal. Ilyenkor látja az ember a mondás igazát: traductor est traditor. - Nehéz munka a fordítás!
A Ratzinger cikkről és könyvről. A Communio magyar kiadásában jelent meg egy interjú Ratzinger bíborossal a liturgia témakörében. Kb. másfél hónapja A liturgia szelleme c. műve (ugyanezt a címet viseli Guardini könyve is). Arra egy olvasás után nem mertem vállalkozni, hogy ismertetőt írjak, de annyit meg kell jegyezni, hogy ebben a könyvében inkább a mindennapi liturgikus élethez kíván segítséget nyújtani. Biztos vagyok abban, hogy aki veszi a fáradtságot és végig is olvassa, nagyon sokat merít belőle. Azt hiszem, érdemes kicserélni a gondolatainkat, ebből gazdagodhatunk és valamit előre is tudunk lépni.
A liturgia nagyjai legyenek segítőink!
Üdvözlettel:

Verbényi István

---

From: Gruber László <[email-masked]>
Date: Fri, 3 May 2002 09:30:01 +0200

----- Original Message ----- 
From: Gruber László 
To: Verbényi István 
Sent: Friday, May 03, 2002 9:21 AM
Subject: Re: [Liturgia] hozzászólás a levelekhez

Kedves István atya!

Egy apró kiigazítást engedj meg: a Guardini-féle könyv címe: "Vom Geist der Liturgie", míg R. bíborosé: "Der Geist der Liturgie". (No, kritikusai pont ezt a kis eltérést vetették a szemére, tk., ami a két könyv címbeli eltérésében mutatkozik: Ratzinger kvázi magabiztosan kinyilatkoztat, míg G. alázattal próbál írni a liturgia szellemiségéről. Akárhogy is van, mindkettő igen értékes mű; én a magam részéről nagy tisztelője vagyok Ratzinger bíborosnak, véleményem szerint, eddigi életműve, liturgikus területen is, nagy adomány Egyházunk számára.)

Minden jót: G. László, káplán
  ----- Original Message ----- 
  From: Verbényi István 
  To: [email-masked] 
  Sent: Thursday, May 02, 2002 11:31 PM
  Subject: [Liturgia] hozzászólás a levelekhez

  Kedves Levelezőtársak!

  Verbényi István