Subject: [Liturgia] Fw: harmonizált zsoltárok

From: Lauer Tamás <[email-masked]>
Date: Mon, 30 Sep 2002 21:11:21 +0200

Idén júniustól Kistarcsán látom el a kántori teendőket és bizony iszonyú kemény falakba ütköztem, amikor a 17 évvel ezelőtti tanulmányaimat kamatoztatva próbáltam zsoltározni, alleluját énekelni, Szigeti ordinárium helyett Mercedest játszani, új Miatyánkot helyesen énekelni, átváltoztatás után csöndben maradni a kánon alatt...

--------------------------------------------------------------------------------

Tisztelettel kérem a liturgikus lista szakértő tagjait segítsenek! Meddig kell elfogadni inkább az elmúlt 28 év egysíkúságát (ennyi ideig szolgált az előző kántor akinek még oklevele sem volt), mikor szabad változtatni és mikor kötelező. Szívesen részletezem egyéb megpróbáltatásaimat az elmúlt 3 hónap alatt, de nem kenyerem a panaszkodás, a Plébánosomnak pedig mindig minden körülmények között megadom a tiszteletet. Hiszen én is szolgálok az orgonánál, nem szerepelek, ahogy már megkaptam néhányszor. 

--------------------------------------------------------------------------------
Üdvözlettel: Lauer Tamás matematika - ének-zene - informatika tanár, kántor, hitoktató

---

From: Fülöp Ákos <[email-masked]>
Date: Mon, 30 Sep 2002 21:33:52 +0200

Sajnos nehéz változtatni a megcsontosodott szokásokon. 
Talán úgy sikerülhet, hogy néhány embert megpróbálsz bevonni a tanításba. Tanulják meg ők az újat,
és segítsenek énekelni a többiekkel, a többiek között. 
A zsoltárok éneklésének megismertetésére szép alkalom a Húsvéti vigília, amikor az
olvasmányok között nem is lehet mást énekelni. 

Fulop Akos RM
Kobanyai Szent Csalad Plebania
H-1103 Budapest Kada utca 25
tel.: 1/260-7905   mobil: 30/954-5083
email: [email-masked]
  ----- Original Message ----- 
  From: Lauer Tamás 
  To: [email-masked] 
  Sent: Monday, September 30, 2002 9:11 PM
  Subject: [Liturgia] Fw: harmonizált zsoltárok

  Idén júniustól Kistarcsán látom el a kántori teendőket és bizony iszonyú kemény falakba ütköztem, amikor a

---

From: Verbényi István <[email-masked]>
Date: Tue, 01 Oct 2002 22:01:19 +0200

Kedves TAmás!

Nagyon súlyos gondot hoztál fel, ami - sajnos - még Budapesten is tapasztalható. A legfontosabb talán a zsoltározás. Az olvasmány után a válaszos zsoltár, vagy graduale (vagy az Olvasmányos könyvben található az olvasmány után, vagy az Éneklő Egyházban a megfelelő helyen) és az Alleluja (az előbbi helyeken). Ezekre azt mondja az előírás, hogy mással - pl. népénekkel - nem lehet helyettesíteni. Persze ebben az ügyben plébánosoddal kell beszélni és vele szót érteni. Először kezd hétköznapi miséken, vasárnapokon először az időszakiakkal (Ho 401-től, ÉE 513, 520, 527, 544, 566, 635-640;), majd folyamatosan az előírások szerint.
Persze, ez csak a kezdet. Nem is irtam semmit sem az ÉE népénekeiről és az egyes miseantifonákról, amelyekre később sort kellene keríteni.
Plébánosodnak udvariasan megemlítheted, hogy ezt az információt a Liturgkus Intézet szakembereitől kaptad. Mi vállaljuk érte a felelősséget, az Intézetről pedig ő is kapott tájékoztatót.
Továbbra is szívesen segítünk.
Üdv!
                                                    Verbényi István
                                                        MALEZI

  ----- Original Message ----- 
  From: Lauer Tamás 
  To: [email-masked] 
  Sent: Monday, September 30, 2002 9:11 PM
  Subject: [Liturgia] Fw: harmonizált zsoltárok

------------------------------------------------------------------------------

------------------------------------------------------------------------------
  Üdvözlettel: Lauer Tamás matematika - ének-zene - informatika tanár, kántor, hitoktató

---

From: Lauer Tamás <[email-masked]>
Date: Sat, 5 Oct 2002 21:06:06 +0200

Kedves Verbényi Atya!

Őszinte hálával köszönöm meg kedves sorait.  Mások is szeretettel reagáltak kérésemre nekik is köszönöm. 
Az október hónap újabb megpróbáltatásokat hozott számomra. De kezdem az elején.
Egy évvel ezelőtt plébánosommal beszélgettem, mint egyháztanács tag és jeleztem neki, milyen fenntartásaim vannak az akkori kántorral. (Ezt most nem részletezném, mert nem tartom illőnek). Ő kerek perec elutasított, hogy amíg ő itt van ez így marad, mert így szokták. Mit ad Isten, idén júniusban számomra homályos körülmények között (pont nyaraltunk), megsértődött valamire a kántor és el(le)köszönt. Számos variációt hallottam az okra, az atya "hivatalos" álláspontját is, mely szerint mi fiatalok túrtuk ki a kántort!? (nem szó szerint kell érteni). 
Ezek után kaptam egy telefont az atyától, mivel vasárnap nem helyben voltunk misén, hogy vasárnap tudnék-e menni orgonálni. Igent mondtam. Azóta atya természetesnek veszi, hogy mindig ott vagyok, egy köszönömöt nem kaptam a 3 hónap alatt, csak "pofonokat". (Stólát természetesen fizet)
Első az volt, mivel eligazítást nem kaptam, hogy én a liturgikus előírásoknak megfelelően orgonáltam szépen a 4 vasárnapi misét. Lett is hadd el had. 
  1.. Zsoltározni mertem! 
  2.. Alleluját mertem énekelni! 
  3.. Mercedes ordináriumot mertem játszani (28 év óta csak Missa Hungarica ment.) 
  4.. Átváltoztatás után miért nem játszottam?
Röviden ezek voltak felforgató tevékenységemnek a kiváltó okai. 
Plébánosommal egyeztetve beláttam:
  1.. hogy a zsoltározás korai, mivel csak egy olvasmány van a vasárnapi miséken (ez szabályos?) talán elveszti a két olvasmány közötti összekötő szerepét.  Elhagytam 
  2.. Alleluját nem ismerik (atya szerint) inkább énekeljek megfelelő SZVU versszakot. Mire mondtam, hogy a dicsőség versszaka nem megfelelő, így ezt a kérést nem tudom teljesíteni. Következő vasárnap kiálltam mise előtt, mint a régi kántor is 28 évig kiállhatott, megtanítani az alleluja verset. Ment is szépen. Mise után utánam kiabál az Atya, ki ne merjek mégegyszer állni tanítani a híveket. MEGTILTJA!. És a diák misén az alleluját sem énekelhetem. (A többin miért énekelhetem? nem kaptam rá választ) 
  3.. Az ordinárium maradhatott. 
  4.. Az átváltoztatás után is inkább énekelek. 
Eredmény 3:1 atya javára
Tehát összegezve az Alleluja lett a vesszőparipa. Megéri a küzdelem? Vagy azt az egy misét kibírom?

Egyéb tájékoztatási problémák:
  a.. Előfordult, hogy nem mentem temetésre. Atya telefonál: Nem tudott róla? Mondom: Nem! 
  b.. Nyáron nem volt Nagymise. Ősszel az elsőn szépen eljátszom a Werner:Mercedes mise Kyrie-t. Utána atya beintonálja a szigeti Glória-t. Kotta sehol. égtem mint a rongy. Ugyanez a miatyánkkal, mert én nem szoktam kísérni, erre a hívek vagy tíz féle hangon kezdték el, mert korábban egy rögzített hangnemben játszották, nem a pap intonációját vették át. Game over. 
  c.. Október litániák. Vártam atya szól, menjek-e! Nem szólt csak szerdán, hogy miért nem mentem, amikor a kántornak ott kell lennie. Itt újra kiemelném, senki nem kért meg, hogy ellássam a kántori teendőket, mindenki csak természetesnek veszi, hogy csinálom. Három gyerek mellett, aranyos kis feleségemmel, egy 87 éves nénit is ápolunk otthonunkban, heti 26 óra iskolában, 8 óra otthon érettségizőket készítek fel matekból, kerti munkák...         Egy szavába került volna atyának és megpróbáltam volna felszabadítani magam. 
  d.. Ezek után pénteken boldogan mentem a rózsafüzérre. Szépen is sikerült. Másnap (ma) reggel kapom meg a letolást: minek énekeltem? Mondom a régi kántor is szokott? Nem? - De én a híveket kértem meg, hogy mondják. Én is hívő vagyok? Nem? - Maga állandóan ellenkezik!!, De kérem nem tetszett mondani semmit, hogy jöjjek kedden, csak telefonált szerdán, hogy mi van velem. Gondoltam örülni fognak, ha péntekre szabaddá teszem magam. - De hirdettem, hogy a hívek mondják! - Mit jelent az, hogy a hívek mondják? - Ne ellenkezzék már megint... és nem kaptam rá választ. Megtiltom, hogy az alleluját énekelje a diák misén!! 
  e.. Holnap templom búcsú, szeretném, ha atya tájékoztatna, mit énekeljek, és mikor. (kértem ezután atyát) Csönd. A gyomrom liftezik. Elmondta. Hogy mi lesz holnap? Ha érdekli atyát szívesen leírom.
De most jólesett kiadni magamból az ideget. Minden héten úgy megyek, hogy nem csinálom tovább, de nincs szívem. A híveket sajnálom. 17 éve rengeteg helyen szolgáltam.
Remélem nem fárasztottam soraimmal. Üdvözlettel minden listatagnak: 
Lauer Tamás
2143 Kistarcsa, Arany J.u.4.
[email-masked]  

Ma este elmentem a rózsfüzérre orgonálni, pedig bennem volt a tüske. Atyáért is ajánlottam a tizedekből. Rózsafüzér alatt végig leírtam mit mikor kell csinálni. Utána megmutattam Atyának és megkérdeztem mi a különbség, ha nem ő vezeti az ájtatosságot. Még egyszer kihangsúlyoztam, hogy nekem ezt nem mondta el előre és teljes jószándékkal énekeltem végig tegnap a Loretói litániát, amiért is kikaptam reggel. Megbeszéltem azt is, hogy a Rf. elejére nem tudok ideérni a fent említett okok miatt, de a litániára és a szentségi áldásra igen. Apropó: Rózsafüzér ájtatosságra ki lehet tenni az oltáriszentséget??? Máriához imádkozunk és szent Fiát tesszük ki??? Ha valakinek az anyjának akarunk mondani valamit nem a fiával beszélgetünk?
Most békésebb hangulatban volt, így felvetettem, hogy miért nem énekelhetem az alleluját a diákmisén. Mire a válasz a következő volt: Az alleluja éneklésnél csak a kántor énekel, majd a hívek, megint a kántor, és a hívek. Mondom, igen ez az alleluja rendje. Igen de a népéneknél végig zengik a versszakot, hangzott a válasz. Tehát Atya is rájött, hogy a hívek az alleluját is harsogják, csak hogy most már az a baj, hogy a kántor "szólózik". 
Ekkor hivatkoztam a Liturgikus Intézetre és Verbényi Atyára (akit nem ismer plébánosom), hogy az Alleluja nem helyettesíthető. Erre is volt kész válasz, hogy az új SZVU kiadásban akkor minek vannak az evangélium előtti versszakok. Erre csak annyit tudtam válaszolni, valószínű a SZVU első kiadása a II Vatikáni Zsinat előtt jelent meg, és ez egy újabb utánnyomása. Akkor mikor énekeljék ezeket az énekeket? Hangzott ismét a kérdés. 

Ismét csak a segítségüket kérem, de azt hiszem holnap a búcsú kedvéért marad a SZVU megfelelő versszaka, de ha tudnak megfelelő magyarázatot, újra megkérdezem Plébánosomat ez ügyben. 

Köszönettel várom a további segítséget: Lauer Tamás
  ----- Original Message ----- 
  From: Verbényi István 
  To: Lauer Tamás ; [email-masked] 
  Sent: Tuesday, October 01, 2002 10:01 PM
  Subject: Re: [Liturgia] Fw: harmonizált zsoltárok

  Kedves Tamás!

  Persze, ez csak a kezdet. Nem is írtam semmit sem az ÉE népénekeiről és az egyes miseantifonákról, amelyekre később sort kellene keríteni.
  Plébánosodnak udvariasan megemlítheted, hogy ezt az információt a Liturgikus Intézet szakembereitől kaptad. Mi vállaljuk érte a felelősséget, az Intézetről pedig ő is kapott tájékoztatót.
  Továbbra is szívesen segítünk.
  Üdv!
                                                      Verbényi István
                                                          MALEZI