Subject: [Liturgia] megoldást is kell(ene)keresni

From: Madaras Attila <[email-masked]>
Date: Thu, 11 Mar 2004 18:14:17 +0100

Kedves Listatagok! 

Nagyon sok érv és ellenérv elhangzott már a gitáros, illetve az orgonás misék mellett és ellen. Véleményem szerint a gitáros énekek ma már nehezen száműzhetők, DE! arra gondoltam, -bár lehet, hogy furcsának tűnik első hallásra-, miért ne lehetne a kántorképző hasonlatával élve egy olyan szervezett formában működő továbbképzést elindítani, amely arra irányulna, hogy a jelenlegi, misén gitározó, ifjúsági énekkart vezető embereket oktassa. Esetenként nem csak gitártudásukat lenne szükséges fejleszteni, hanem liturgikus, kateketikai ismereteiket elmélyíteni.
Vitázni, gondolatokat cserélni rendkívül hasznos tanulságos és szükséges is erről a témáról, de lehet-e dűlőre jutni a tekintetben melyik az "értékesebb?" Ahol megoldható, jó, ha van gitáros (diák?)mise, de biztosítani kell az alternatívát: akihez az orgonás népénekes mise áll közel, részt vehessen ilyenen.(tudom, ez néhol nagyon nehéz, elég ha csak az egyre növekvő paphiányra gondolunk) 
üdvözlettel:
M. Erős Krisztina

---

From: Görög Andrea <[email-masked]>
Date: Thu, 11 Mar 2004 21:09:32 +0100 (CET)

Szervezett formában működő továbbképzés? Milyen jó ötlet!
Főleg, hogy máshol (protestáns testvéreinknél) már bevált. Ott van 
például az Uszódi Dicsőítő Napok, ahol zenészek, dicsőítésvezetők, 
lelkészek tartanak hangszertechnikai, énekes és hitbeli képzést a 
jelentkezőknek. Hasonlót csinál a Szeráf is. Biztosan nálunk is működne 
valami efféle.

Görög Andi