Subject: [Liturgia] Hamuszentelés

From: "Tarnai Imre" <[email-masked]>
Date: Fri, 27 Feb 2004 19:16:59 +0100

Kedves Ákos! 

Nem vagyok biztos benne, hogy "Ugyanazt a hamut kétszer nem kellene megáldani". Ez a vélemény azt sugallja, mintha az áldás következtében valami belső változás történnék a hamuban.

Más az áldás, és más a szentelés. (Vö. nagy Katekizmus 1671-72.) Amit megszentelünk, azt egyszer s mindenkorra kivonjuk a profán használatból, ezt valóban nincs értelme megismételni. De amit megáldunk, azt egyszerűen csak az Isten oltalmába ajánljuk, amit akárhányszor megtehetünk. Híveid se fordulnak ki a mise végi áldás előtt a templomból olyan címen, hogy őket már egyszer megáldották. (Analógia: Kifejezett előírás, hogy balázsolás előtt a gyertyákat akkor is meg kell áldani az előírt formulával, ha azokat az előző évben már megáldották!)

Az áldás nem a tárgy (a hamu) miatt történik, hanem az emberek miatt. A hamuval igazából semmi különös nem történik: nem lesz különleges "ereje". A szertartás szimbolikája működik akkor is, ha "közönséges" hamuval hinti meg magát az ember: az alázatnak és a bűnbánatnak a jele. Erre kell hogy ráhangolja, Istenhez emelje a szép áldó imádság a résztvevőket. Ezért úgy gondolom, hogy ezek az imák kifejezetten részei a hamvazószerdai liturgiának. A hamvazás nem valami extraság, amit valahova be kell suvasztani, hanem része a hamvazószerdai misének. (Zsinat előtt is az volt, csak akkor a mise elejére iktatták be.) 

Igaz, az is előírás, hogy ha valaki vasárnap hamvazkodik, azt a szerdán megáldott hamuval kell meghamvazni. De ez szükségmegoldás: a vasárnapi liturgiának nem része a hamvazás, és pontosan arra való - szerintem - ez az előírás, hogy legalább így kerüljenek kapcsolatba a szerdai liturgiával azok, akik a napján nem tudtak eljönni.

Tarnai Imre

-------Original Message-------

From: Fülöp Ákos
Date: 2004. február 26. 15:28:02
To: Liturgikus levelezőlista
Subject: [Liturgia] Re: [Liturgia] Hamvazás

A hamvazás helye a hamvazószerdai liturgiában a prédikáció, illetve az evangélium után. 
így szerepel a Misekönyvben is. 
Az egy kérdés számomra, hogy ha egy templomban több mise van, akkor hogyan történik.
Ugyanazt a hamut kétszer nem kellene megáldani, ugyanakkor az sem helyes, hogy a mise végén legyen a hamvazás. 
(jelenleg nem vagyok ilyen helyzetben, mert kis templomban vagyok, ahol egy mise van. 
Korábban a három faluban három különböző hamut áldottam meg.) 

Fulop Akos RM
Kobanyai Szent Csalad Plebania
1103 Budapest Kada utca 25
260-7905  30/954-5083
[email-masked]

---

From: Biacsi Dávid SJ <[email-masked]>
Date: Sat, 28 Feb 2004 12:25:39 +0100

Kedves Listatagok,

Figyelmeztettek, hogy előző levelem a kódolás miatt esetleg olvashatatlan.
Ha valakinek szüksége van rá, kérem, írjon magánban, és elküldöm neki
"olvasható" formában.

Üdvözlettel,
Dávid