Subject: [Liturgia] magyar szentek és boldogok stb.

From: Seidl Ambrus <[email-masked]>
Date: Thu, 14 Nov 2002 18:49:14 +0100

Üdv!
Köszöntöm szeretettel a lista tagjait Hódmezővásárhely-Belváros
plébániájáról: Seidl Ambrus plébános vagyok.

Ami miatt klaviatúrát ragadtam, a következő: tegnap volt a magyar szentek és
boldogok emléknapja. Némi keresgélés után a következőket találtam (nem
teljesen logikus sorrendben felsorolva):
Szt. Adalbert
Szt. István király
Szt. Imre herceg
Szt. Gellért
Szt. László
Szt. Erzsébet
Szt. Margit
Skóciai szt. Margit
Szt. Piroska
Kapisztrán szt. János
Szt. Kassai vértanúk (Körösi Márk, Grodecz Menyhért, Pongrácz István
B. Gizella
B. Mór
B. Gertrúd
B. Özséb
B. Kinga
B. Jolánta
B. Árpádházi Erzsébet
B. Hedvig
B. Apor Vilmos
B. Romzsa Tódor

Ezeken felül folyik a boldoggá avatási eljárása Isten szolgáinak:
Batthyány-Strattmann László
Mindszenty József
Márton Áron
Salkaházi Sára
Bogdánffy Szilárd
Seffler János
Kaszap István
Bogner Mária Margit
Bódi Mária Magdolna
Brenner János
Endrédy Vendel
Márton Boldizsár

A liturgikus énekeink között (SzVU! 293-304) csak néhányukról van
használható ének, hasonlóan az Éneklő Egyház-ban is.

Kérdésem (kérésem) a következő lenne: ha valakinek van költői vénája, nem
írna-e további versszakokat a fentebb felsoroltakról az ismert énekek
dallamára? Pl. igen jó lenne a 293. ének négy versszakát érintetlenül
hagyva, kiegészíteni további versszakokkal, melyek egy-egy szentről,
boldogról szólnának. Így pl. a templomi használatban az 1. és 4. versszak
közé beilleszthető lenne egy-egy szentről, boldogról szóló versszak.

Szintén jó lenne, ha lenne ének a boldoggáavatási folyamatban részvevőkkel
kapcsolatban, és egy olyan versszak is, mely kéri Istentől ezen Isten
szolgái megdicsőítését. Erre pl. alkalmas ének lenne a 301-es, melynek 1. és
4. versszaka amolyan "általános" versszakként keretezhetne egy-egy Isten
szolgájáról v. Isten szolgájához szóló versszakot.

Úgy gondolom, hogy az ismert énekek dallamára applikált új szöveg nem
ellentétes a liturgia vagy az énektárak szellemével, mivel ehhez hasonlót
akár az Éneklő Egyházban, akár a Hozsannában látunk eleget (pl. H. 400
fölötti énekei Szedő Dénes szövegeivel.)

Kíváncsian várom, mi a véleményetek erről. Akár el tudnék képzelni egy
pályázat-kiírást is e témakörben, melynek díjazásához is szívesen
hozzájárulnék. De nem érzem magamat elég "illetékesnek" (és alkalmasnak),
hogy egy ilyen pályázat kiírását, elbírálását magamra vállaljam. De a
technikai lebonyolításba szívesen részt veszek, ha "komolyra fordul" a
dolog.

Köszönöm, hogy végigolvastad levelem.

Üdv:
          +
         +++
           +
       +     +
   +             +
+                   +
* * * * * * * *
+    Küldte:    +
+    SEIDL    +
+   Ambrus    +
+   plébános   ++++++++++++++++++++++
+  6800. Hódmezővásárhely, Andrássy u. 11. +
+  Tel: 62/ 241-701  +  Rádió: 20/9689090   +
+      E-mail:  [email-masked]      +
+  Honlap: http://www.nexus.hu/seidlambrus   +
******************************************************
Látogasson el honlapunkra: http://www.hodmezovasarhely_plebania.vnet.hu

---

From: Zoltán Tamás <[email-masked]>
Date: Thu, 14 Nov 2002 20:22:34 +0100 (MET DST)

Salve,
éppen Vilmos püspök boldoggáavatása körül a Keresztény Életben olvastam egy
(ha jól emlékszem, idősebb) tanárember strófáit. Nem is voltak rosszak, sőt.
Kár, hogy nem tartottam meg, de egy alaposabb búvárkodással fellelhető.
Pax! ZT