Subject: [Liturgia] Mozart, orgona

From: Robert Kovács <[email-masked]>
Date: Mon, 8 Mar 2004 13:21:18 +0100

Kedves Decsi Bálint,

csak korrigálni szeretnék néhány nem egészen valós megfogalmazást:
Mozart zenéje, amit templomi elöadásra komponált, nem számított könnyüzenének, és nem volt a templomból kitiltva. Ha valami müvét nem játszották, az politikai okokból történt, illetve személyes ellentétek miatt.
A másik pedig, hogy a középkorban az orgonának nem volt templomot-betöltö szerepe. Ez az igény csak a barokkban kezdödött.

A(z igazi) müvész nem feledkezik bele a játékába, mert az már nem müvészi. Ha egy gitáros belefeledkezik a játékába, az ugyanúgy zavaró, mint amikor az orgonista teszi ugyanezt. Ha egy gitármüvész játszik, az (normális esetben) nem hasonlít egy rockkoncertre. Egyébként nekem - amióta (nagyon jó!) feldolgozásokról tudok - nincs kifogásom annyira a gitáros énekekkel szemben. 
Itt Bécsben egy nem kevesebb, mint Peter Planyavsky írt feldolgozásokat, amelyek nemcsak hogy élvezhetök, hanem müvészileg is magas színvonalt képviselnek! Javaslom azoknak, akik "egy kicsit többet" szeretnének tudni a gitáros énekek gazdag zenei és ritmusbeli rejtelmeiröl!
Teljesen egyet értek Bednarik Anasztáziával, különösen, ami a több éves zongora- és orgonatanulmányokat illeti. A Szent vagy, Uram! pedig valóban nem olyan könnyü, mint ahogy "hangzik"... Ennek ellenére muszáj volna az énekek 99 %-át új kísérettel ellátni. Nemcsak azért, hogy az énekek tempó, karakter, stílus stb. tekintetében helyes vágányra jussanak, hanem azért is, hogy végre orgonisták és nem orgonisták elszokjanak a 70 éve egyfajta kísérettöl.

Tisztelettel,
Kovács Róbert